Íslenska stefnumótaþáttaröðin Tinder laugin hefst í nóvember Ný og fersk útgáfa af stefnumótaþáttaröðinni Djúpu lauginni lítur senn dagsins ljós en þættirnir munu bera nafnið Tinder laugin . Lína Birgitta er þáttastjórnandi Tinder laugarinnar , sem hefur göngu sína í lok nóvember . Fréttablaðið / Samsett mynd Föstudagur 1. nóvember 2019 Auglýsing Stefnumótaþáttaröðin Tinder laugin verður frumsýnd á vef Fréttablaðsins í lok nóvember en höfundur og þáttarstjórnandi er engin önnur en samfélagsmiðlastjarnan Lína Birgitta Sigurðardóttir . Lína leitar nú af keppendum sem vilja freista gæfunnar og finna drauma makann sinn . Hún sótti innblástur í Djúpu laugina , stefnumótaþætti sem nutu mikilla vinsælda á Skjá einum á sínum tíma , en Lína segir nýju þættina þó taka mið af því sem er að gerast í stefnumótasenunni í dag . „ Þetta verður í raun eins og Djúpa laugin með Tinder ívafi , “ segir Lína í samtali við Fréttablaðið . Þættirnir verða settir upp þannig að , líkt og í Djúpu lauginni , verður einn spyrill og þrír keppendur sem keppast um að vinna stefnumót með því að svara spurningum um persónuleika sinn . Ekki alveg blint stefnumót Það sem er er frábrugðið við upphaflegu þættina er að spyrillinn verður búin að velja keppendur sína fyrirfram . „ Eins og á Tinder fær sá sem spyr spurninganna að velja eða „ swipe-a “ milli nokkurra einstaklinga áður en þau stíga á svið . Þannig þetta verður ekki alveg eins blint stefnumót og áður . “ Það liggur þó á huldu hver af keppendunum þremur svarar hverju sinni . „ Fyrst dæma þátttakendur eftir útliti , eins og á Tinder , og síðan eftir persónuleika eða eftir því hvernig keppendur svara spurningunum , “ segir Lína sem kveðst vera að tryllast af spennu yfir komandi frumsýningu . Lína Birgitta bætir nú við sig enn einu starfsheitinu en fyrir er hún einkaþjálfari , förðunarfræðingur og stílisti . Mynd / Instagram Gríðarlegur áhugi „ Ég er strax búin að finna fyrir svakalegum áhuga frá fólki , “ segir Lína og bætir við að aðeins séu liðnir örfáir klukkutímar síðan hún birti myndband þar sem hún óskaði eftir fólki sem vill koma sér á framfæri á samfélagsmiðlum og vonandi finna ástina í leiðinni . „ Það eru ótrúlega margir búnir að deila myndbandinu á mjög stuttum tíma . “ Ljóst er að aðdáendur Djúpu laugarinnar eru búnir að bíða spenntir eftir framhaldi síðan þátturinn lauk göngu sinni árið 2004 . Aðspurð segist Lína þó ekki hafa fengið hugmyndina fyrr en í kringum síðustu áramót . „ Ég fékk þessa flugu bara allt í einu í hausinn og í samstarfi við umboðsmann minn negldi ég í að framkvæma hana . “ Baneitraður kokteill Eftirvænting samfélagsmiðlanotenda hefur ekki látið á sér standa og keppist fólk nú við að hvetja vini sína til að taka þátt . „ Þetta er alveg spennandi , ég meina Djúpa laugin var alltaf frábær og núna er Tinder alveg búið að taka við , svo þessi kokteill verður einhver sturluð samblanda af þessu tvennu , “ Allir einhleypingar landsins eru hvattir til að taka þátt óháð kynhneigð . „ Það skiptir ekki máli fyrir hvort kynið þú ert , svo ef að þú ert á lausu , eða í opnu sambandi , þá endilega sendu inn umsókn og vertu með . “ Samfélagsmiðlaþátturinn býður keppendum þó ekki aðeins upp á möguleikann að finna ástina heldur fá þátttakendur einnig verðlaun fyrir að komast áfram . Áhugasamir geta sent umsókn á tinder [ email protected]il.com .